*2063 FAKULTET ORGANIZACIJE I INFORMATIKE*

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2023. GODINU**

**A.SAŽETAK**

Za 2023. godinu bilo je planirano ukupno 6.924.677 € prihoda, a ostvareno je 11,54 % više od planiranog, odnosno 7.723.961,79 €.

Za 2023. godinu bilo je planirano ukupno 6.924.677 € rashoda, a ostvareno je 17,23 % više od planiranog odnosno 8.118.129,72 €.

U financijskom planu za razdoblje 2023-2025 prijenos sredstava iz prethodne godine odnosno prijenos sredstava u sljedeću godinu planirani je bio na razini od 796.337 €. Prijenos sredstava iz prethodne godine ostvareni je u iznosu od 1.654.464,56 €, od čega se 496.339,37 € odnosi na sredstva izvora 31, dok je ostatak sredstava od 1.158.125,19 € iz izvora 43. Ukupni prijenos sredstava u sljedeću godinu je na razini od 1.068.176,17 €, od čega se 22.683,06 € odnosi na izvor 61, 22.965,50 € na izvor 5, a ostatak na izvor 31 i 43. Razliku donosa i odnosa čini pokrivanje manjka po pojedinim izvorima za 2023. godinu.

**A.1 IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

Ukupni planirani prihodi za 2023. godinu iznosili su 6.924.677 € od čega se 6.923.246 € odnosilo na opće prihode poslovanja, dok se 1.431 € prihoda planiralo od nefinancijske imovine.

Tijekom 2023. godine ostvareno je ukupno 7.723.961,79 € prihoda, što je 11,54 % više od planiranog, od čega se 7.714.839,30 € odnosi na prihode poslovanja, a 9.122,49 € na prihode od prodaje nefinancijske imovine. Razlog većih prihoda od prodaje nefinancijske imovine u odnosu na planirano za 537,49% je neplanirana prodaja službenog automobila.

Ukupni planirani rashodi za 2023. godinu iznosili su 6.924.677 € od čega se 6.657.400 € odnosilo na opće rashode poslovanja, a 267.277 € rashoda se planiralo za nabavu nefinancijske imovine.

Tijekom 2023. godine ostvareno je ukupno 8.118.129,72 € rashoda, što je 17,23 € više od planiranog, od čega se 7.806.213,27 € odnosi na rashode poslovanja, a 311.916,45 € na rashode za nabavu nefinancijske imovine. Razlog odstupanja su povećanje materijalnih rashoda, financijskih rashoda, povećanje pomoći dane u inozemstvo zbog novih projekata koji u trenutku planiranja nisu imali detaljno razrađeni plan te završetak ulaganja u obnovu Vile Oršić.

**A.2 IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Sa izvora 11 planirano je za 2023 godinu 4.875.251 € prihoda, a sa izvora 12 9.917 € prihoda. Tijekom 2023. ostvareno je sa izvora 1 prosječno 2,82 % manje prihoda od planiranog, odnosno 4.732.431,90 € i 15.148,79 €.

Vlastiti prihodi (izvor 31) bili su planirani na razini od 428.848 €, a ostvareni su u iznosu od 1.176.057,35 € što je povećanje od 174,24%. Razlog povećanja su gospodarski projekti koji nisu bili planirani tijekom izrade plana, a čije se ugovaranje dogodilo tijekom 2023. godine.

Prihodi za posebne namjene (izvor 43) bili su planirani u iznosu od 773.029 €, a ostvareni su u iznosu od 780.755,95 €.

Sa izvora 5 planirano je bilo 711.478 prihoda, a ostvareno je tijekom 2023. godine ukupno 883.818,15 €, što je povećanje od 24,22 %.

Donacije (izvor 61) bile su planirane u iznosu od 124.723 €, a tijekom 2023. godine ostvareno je 126.627,16 € prihoda od donacija.

Prihodi sa izvora 71 ostvareni su u iznosu većem za 537,49 % u odnosu na planirano, točnije ostvareni su na razini od 9.122,49 €, zbog neplanirane prodaje službenog automobila.

Sa izvora 11 tijekom 2023. godine pokriveno je rashoda u iznosu od 4.732.431,90 €. Sa izvora 12 pokriveno je rashoda u iznosu od 6.818,80 €. Razlog odstupanja je predfinanciranje Fakulteta za troškove nastale na aktivnostima EU projekata i doznaka prihoda u kasnijem razdoblju nego što su nastali troškovi.

Sa izvora 31 planirano je bilo rashoda u iznosu od 428.848 €, a ostvareno je rashoda u iznosu od 1.295.580,48 €. Do odstupanja dolazi zbog velikog broja gospodarskih projekata i materijalnih troškova vezanih uz njihovo izvršenje. Sredstva su osigurana u donosu iz prethodne godine.

Sa izvora 43 bilo je planirano 773.029 € rashoda, a ostvareno je 1.109.379,30 €. Sredstva su osigurana u donosu iz prethodne godine.

Sa izvora 5 pokriveno je rashoda u iznosu od 860.852,65 €, što je za 20,99 % posto više od planiranog. Sredstva su osigurana u donosu iz prethodne godine. Razlog odstupanja je i predfinanciranje Fakulteta za troškove nastale na aktivnostima EU projekata i doznaka prihoda u kasnijem razdoblju nego što su nastali troškovi.

Sa sredstvima sa izvora 61 podmireno je rashoda u iznosu od 103.944,10 €, a ostatak se prenosi u iduću godinu zbog doznaka pristiglih krajem godine za aktivnosti planirane za iduću godinu.

Izvor 71 bio je planirani u iznosu od 1.431 €, no ostvareno je rashoda u iznosu od 9.122,49 €. Razlog odstupanja je kupnja novog službenog automobila.

**A.3 IZVJEŠTAJ O RASHODIMA PREMA FUNKCIJSKOJ KLASIFIKACIJI**

Ukupni planirani i ukupno ostvareni rashodi za 2023. godine odnose se na visoko obrazovanje (oznaka 094).

**B.1 IZVJEŠTAJ RAČUNA FINANCIRANJA PREMA EKONOMSKOJ KLASIFIKACIJI**

Fakultet organizacije i informatike tijekom 2023. godine nije ostario primitke i izdatke.

**B.2 IZVJEŠTAJ RAČUNA FINANCIRANJA PREMA IZVORIMA FINANCIRANJA**

Fakultet organizacije i informatike tijekom 2023. godine nije ostario primitke i izdatke.

**STANJE NOVČANIH SREDSTAVA NA POČETKU I NA KRAJU PRORAČUNSKE GODINE**

Stanje novčanih sredstava na 01.01.2023. = 1.379.923,55 €

Stanje novčanih sredstava na 31.12.2023. = 1.093.279,57 €

U Varaždinu, 2. travnja 2024. godine

DEKANICA:

 prof. dr. sc. Marina Klačmer Čalopa